JohanHeinsen/ENO huggingface dataset:
Aalborg Stiftstidende, 1838-02-21
Blandt de seneste Forhandlinger i de Deputeredes Kammer vil det have Jnteresse at blive noget bekjendt med dem, der drøftede Forslagene om Pension for Enken efter den ved Constantine faldne General Damremont, og om et Costume for de Deputerede. For Enken havde Regieringen forlangt 10,000 Franes. Committeen, i hvilken Forslaget foreløbigen droftedes, havde, ved et Amendement, nedsat Summen til 6000. I de temmelig levende Debatter om denne Gienstand yttrede ikke faa Medlemmer nogen Tvivl om den Afdødes store Fortjenester. Exministeren Guizot, der, tilligemed Thiers, talte for Forslaget i sin oprindelige Form, meente, at det var Nationalrepræsentationen uværdige ved saadan Leilighed at prutte om nogle Tusinde Francs. Thiers understøttede ham med den bemærkning, at man vel ikke behøvede at frygte for, at Landets Finantser skulde lide meget store Skaar ved en Smule Enthusiasme; thi en Heltedød af det Slags var ingen Hverdagshændelse. Det kan imidlertid ansees for et Beviis paa, at den militaire Enthusiasme just ikke har nogen farlig Overhaand hos de nærværende franske Deputerede, at Committeens Sparsomme ligheds=Amendement alligevel gik igjennem med 192 Stemmer mod 176.
Aalborg Stiftstidende, 1838-02-21
Om Aftenen den 9de Februar var det sælsomme, men aldeles falske, Rygte udbredt i Paris, at Kongen pludselig var død. Morgenen derpaa viste det sig, at det havde været aldeles ugrundet, men samtidig med denne beroligende Oplysning fik man tillige Efterretning om, at Lafitte nu virkelig er indtraadt som Nationalepræsentant i de Deputeredes Kammer, idet han er valgt med 1031 Stemmer for det sjette Arondissement i Paris, medens hans Meddeler, en Hr. Masse, kun havde 250. Han har saaledes faaet en glimrende fyldestgiørelse for de Chicaner, han i denne Henseende har været Offer for. Hans Valg har befriet Frankrig for en Bebreidelse, der tilsidst føltes dybt i Tuillerierne selv, hvor man i den senere Tid endogsaa levende interesserede sig for at see den Plads i de Deputeredes Kammer, som, indtil dette Øieblik var holdt aaben, besat med sin gamle Eier. Aftenen efter Valget saae man et stort Antal Huse i det betræffende Qvarteer af Staden illuminerede; det var en Folkefest og det er kun Lafittes egen Erklæring, at han vilde unddrage sig enhver Opsigt ved sit første Møde i Kammeret, for ikke at give Jldesindede Bagtalelsesvaaben ihænde imod ham, der har afholdt Studenter og Masser af Folket fra at hædre ham med den ham tiltænkte Ledsagelse. For faa Aar tilbage vilde Lafittes Jndtrædelse i Kammere, paa en saadan Maade have lignet en Revolution og sat Hoffet i stor Bestyrtelse. For Øieblikket er det ganske anderledes; man beskjæftiger sig i Tullerierne ikke med Lafitte, men med Rothschild og en Nedsættelse af Renter for Statspapirerne. Baronen har været kaldet til Slottet og havt en Conferents i flere Timer med Ludvig Philip Man kan, hedder det, ikke længere tilbageholde Udførelsen, af denne vigtige Sag, men forsøger at undvige den saa længe som muligt." Hiin Conferents skal have angaaet 12 Midlerne til at vinde Tid og holde Deputerede-Kammeret fra at paaskynde Sagen.
Aalborg Stiftstidende, 1838-02-21
Blandede Efterretninger. Fra Grækenland skal til München være indløben meget bedrøvelige Efterretninger, som ganske havde forstemt Kongen. Hvori disse Begivenheder bestaae, veed man endnu ikke rigtig. Franske Blade, der havde indeholdt nogle Meddelelser og nye Uroligheder i Grækenland, vare blevne confiskerede i München.
Aalborg Stiftstidende, 1838-02-21
Den 23de Jan., om Aftenen henimod Kl. 8 1/2 saltsaa omtrent paa samme Tid som i Odessa), skrives der fra Konstadt i Siebenbürgen, hjemsøgtes vi her af et stærkt Jordskjælv, der vedvarede i 1 Minut og 3 Secunder, og satte alle Beboerne i den største Forfærdelse. Rystelsen var saa stærk, at Glas, Tallerkener og Fade væltede fra Borde og Skabe, at Murene revnede og mangfoldige Gavle og Skorstene styrtede ned. Havde det varet lidt længere, vilde hele Staden formodentlig være bleven forvandlet til en Gruusdynge. Luften, der nogle faa Minuter iforveien havde været ganske klar, var pludselig bleven indhyllet i tyk Taage, Saavel fra Firmamentet, som fra Jordens Jndre, løb frygtelige Bulder, og det nærliggende Kappellenbjerg truede under frygtelige Tordenbrag med at styrte sammen. Rædselen var almindelig: Enhver troede at see den aabne Grav for sig, og at næste Minut vilde berede Konstadt samme Skjæbne som Lissabon og andre Stæder, der tildeels ere gaaede under ved Jordskjælv; men, takket være det skjærmende Forsyn, efter 4 til 5 Minuters Forløb vare Elementerne igjen beroligede. I det nærliggende Tartlau er under dette Jordskjælv Kirketaarnet styrtet ned og har ødelagt Kirken i sit Fald. - Det samme Jordskjælv har man ogsaa hart, i Lemberg i Galitien, og i Temeswar i Ungarn. Paa sidstnævnte Sted var Bevægelsen stærk bølgeformig, i Retningen fra Syd til Nord, eller omvendt; hvilket man sluttet af de, under frygteligt Brag, slagne lige Revner i Jsen paa Begaer-Canalen. Mærkeligt er det ogsaa, at, paa faa Undtagelser nær, bleve alle Mennesker i Byen og Omegnen betagne af Svimmelhed og Qvalme. Forresten havde Jordskjælvet ogsaa Jndflydelse paa Luftens Temperatur, thi strax efter samme indtraadte der noget mildere Veir, som siden har vedvaret.
Aalborg Stiftstidende, 1838-02-21
Fædrelandet.
Aalborg Stiftstidende, 1838-02-21
Kjøbenhavn, den 12te Febr. Atter er her forøvet et grovt Bedrageri. En Bagersvend har frataget en Bagermester, der havde antaget ham i Søns Sted, 6000 Rbd., og er derpaa, under Navn af en Kjøbmand Brockdorff, reist herfra tilligemed en smuk Pig paa 17 Aar, der tjente som Opvartningspige hos en Restaurateur. Han blev arresteret i Slagelse, hun blev anholdt i Ringsted, hvorfra en Officiant var hendes Guide her til Staden.
Aalborg Stiftstidende, 1838-02-21
En af vort Universitets Professorer faldt forleden Dag paa Gaden og brækkede sit Laar.
Aalborg Stiftstidende, 1838-02-21
Vexel=Cours. Hamborg, den 16de Febr. Bordeaux 1891. Petersborg, 19 1 1/2. London 2 M. 13 Mk. 8 1/2 s.; k. S. 13 Mk. 10 1/2 s. Madrid, 43 1/2. Cadix 44. Lissabon 48. Amsterdam 2 M. 35, 70; k. S. 135, 50, Kjøbenhavn 200. Species 1 pCt. Rabat mod Banco. 1 Louisd'orrer og Frederiksdorer 11 Mk. 2 1/2 s. Stk. mod Banco.
Aalborg Stiftstidende, 1838-02-21
Blandede Efterretninger. i Efterat Borgercollegierne i Kiel i Anledning af deres til Hs. M. Kongen indsendte Petition, om Offentlighed i Finantserne, havde modtaget den Beskeed, at den havde vakt Hs. Majestæts Mishag, forsøgte de ved en anden Ansøgning, i hvilken der blandt Andet tydedes hen paa historiske Kjendsgierninger, at gjøre Krav paa det slesve holst. lauenb. Cancellies Mellemtræden til at omstemme Hs. Majestæts Anskuelser af Sagen. Herpaa svaredes: "At, da der ogsaa i denne Petition fremtraadte paa en ikke billigende Maade den Collegierne alt tidligere forekastede Miskjenden af deres Pligter, fandt Cancelliet sig ikke foranlediget til at tage sig af deres Andragende."
Aalborg Stiftstidende, 1838-02-21
Af de i Kiel værende Embedsmænd, som have underskrevet den for omtalte Adresse til de 7 Prof. i Göttingen, ere, som man hører, 5 udvalgte og, ifølge en Cancelliskrivelse af 20de Jan., paa allerhøieste Befaling, tildeelt en Jrettesættelse.
Aalborg Stiftstidende, 1838-02-21
Jblandt de 3 nye Borgerrepræsentanter i Sorø er Hr. Land- og Søkrigscommissair v. Rosenørn, som har taget Borgerskab.
Aalborg Stiftstidende, 1838-02-21
Under 27de Jan. har det kongl. General-Commissariats Collegium tilkjendegivet Remonte-Commissionen, at den, formedelst den vanskelige Belttransport, endnu ikke skal indkjøbe Remonteheste til Regimenterne paa Sjælland, hvorfor Commissionen bekjendtgjør i de fyenske Aviser, at den ikke indtræffer til Assens til den bestemte Tid, 28de Febr. og 1ste Marts.
Aalborg Stiftstidende, 1838-02-21
Med det i denne Tid udkomne Hæfte af Tidsskrift for i udenlandsk theologisk Literatur er omsendt et af Professo terne Clausen og Hohlenberg aflagt Regnskab for Anvendelsen af de til et Minde over Prof., Dr. J. Møller indkomne Bidrag, der beløb sig til 719 Rbd. 42 s. S. og T. Mindestenen, som i Juni f. A. blev opreist paa Graven, er af Bremer=Sandsteen og bærer en Jndskrift, der siger, at der under den hviler en Mand, der var Religionens og Fædrelandets varme Ven, christelig Kundskabs utrættelige Befordrer, miskjendte Fortjenesters ædle Talsmand. Monumentet, der er bestemt til at indsættes i Muren i den nordre Sidegang i Frue Kirke, er et Basrelief, udført af Prof. Freund, i hvidt Marmor, 1 Al. 5 1/2 T. høit, 1 Al. 2 1/2 T. bredt, med en nedenunder tilføiet Jnscriptions=Tavler, Basrelieffet forestiller en Eusebia, siddende i tankefuld Stilling foran et Alter, med en Rulle i Haanden, betegnet Memosynet.
Aalborg Stiftstidende, 1838-02-21
Den 14de Jan. blev en Forstbetjent i Nærheden af Eu tin af en Vildttyv saaret i Overarmen. Regjeringen har udsat 50 Rd. Cour. paa Gierningsmandens Opdagelse.
Aalborg Stiftstidende, 1838-02-21
Efter Roeskilde Sparekasses nylig offentliggjorte Regnskab indestod i samme over 80,000 Rbd. r. S. og Repr. hvoraf 55,150 Rbd. ere udlaante til Private, imod Pant, Hypothek og Selvskyldnercaution, men kun 24,000 Rbd. ere beroende i den kgl. Kasse. Ogsaa har bemeldte Sparekasse, indfriet Bankhæftelser for et Beløb af 2834 Rbd. 11 s.
Aalborg Stiftstidende, 1838-02-21
Ved Aarhuus har man nu ogsaa faaet en Sø=Promenade. Hver Dag vrimler det paa Havet af Spadserende, som formedelst Nyheden, gaae eller kjøre ud til et paa Jsen opført Beværtningshuus. Underveis dertil er paa flere Steder indrettet Karoussel=Kaner, hvori man, under Musik, kan kjøre rundt, et vist Antal Omgange, for 2 a 14 Skilling.
Aalborg Stiftstidende, 1838-02-21
Som det hedder, kan man nu uden Fare baade gaae og kjøre til Samsø (1 Miil). Hvorledes Færdselen er paa den anden Side, af Sjælland til, vides endnu ikke, thi det er vel kun et løst Rygte, at der Natten til den 16de skal være kommet nogle Personer over Jsen til Aarhuus fra Kallundborg.
Aalborg Stiftstidende, 1838-02-21
Rygtet siger, at fra Aarhuus til Amerika afgaaer til Foraaret 250 Mennesker, og af hver Person forlanges i Fragt, foruden til Kosten, som beregnes til 6 Rbd. maanedlig, 100 Rbd. Altsaa erholder Hr. Dessau i blot Fragt 25,000 Rbd. Fra Kjøbenhavn til Amerika medtages Passagerer for 25 Spec., Kosten iberegnet. (Diversa.) Eem af de Ulve, der siges at være komne over Jsen fra Sverrig til Sjælland, skal, efterat have viist sig udenfor Kjøbenhavn og sat de Omkringboende i stor Angst, siden være bleven skudt paa Jsen ved Vedbek. (Slagelse Av.)J Horsens er, til de Fattiges Understøttelse, indsamlet Gaa ver af over 300 Rbd., foruden adskillige Victualier. Regimentet har alene givet 50 Rbd. Af Middagspiisning uddeles 700 Portioner ugentlig.
Aalborg Stiftstidende, 1838-02-21
Hovedgaarden Vedelslund ved Aarhuus er i disse Dage solgt af Eieren, Hr. Warburg, til Cand. jur. F. Folsacht fra Gjesinggaard for 60,000 Rbd. Sølv og r. Sølv.
Aalborg Stiftstidende, 1838-02-21
Døde. Bataillonschirurg H. Christensen, f. Bendixsen, 38 A., Ebeltoft. Regimentschirura T. C. Holm, 63 A., i Randers. Chermometret. Den 19de om Morg. - 122, Midd. - 610, Aften - 90. 1 - 20de - - - 90. - - 610, - - 610. =
Aalborg Stiftstidende, 1838-02-21
Bekjendtgjörelser. En brat Død berøvede mig den 18de D. min eiegode, retskafne Mand og mine 3 smaa Børns omhyggelige Fader, Kjøbmand Clemen K. Christensen, i hans Alders 46 Aar. Dette Sorgens Budskab bekjendtgjøres, veemodigst for Slægt og Venner. Aalborg, den 20de Februar 1838. M. sal. Christensen, fød Widsted."
Aalborg Stiftstidende, 1838-02-21
I Gaar Eftermiddag hensov blidt og roligt min gode og retskafne Kone, Maren, fød Andersen, i hendes 73de Aar. J 32 Aar deelte hun Livets Sorger og Glæder med mig. Dette bekjendtgjøres sørgeligst Familie og Venner. Aalborg, den 19de Febr. 1838. Christen Hummelheede.
Aalborg Stiftstidende, 1838-02-21
Politi=Placat. At der i Jldebrandstilfælde er føiet den Foranstaltning, at de Brandstedet nærmest tilstødende Gader, ved en Militair=Commando, spærres, saa at Uvedkommende negtes Adgang til Jlden, for at dens Slukning og Godsets Redning kan ledes med fornøden Sindighed og Orden, det skulle jeg ikke undlade herved at bringe til almindelig Kundskab. Aalborg Politikammer, den 20de Febr. 1838. Wølfferdt. Realskole i Aalborg. For med Vished at kunne bestemme om den tidligere averterede Realskole kan begynde til Foraaret, ønsker jeg, at de Børn, som ere bestemte til at frequentere denne Indretning, maae blive anmeldte inden Udgangen af Marts Maaned d. A. Saafremt der til ovennævnte Tid ikke anmeldes et saa stort Antal Elever, som gjøres fornødent for at holde mig skadesløs, agter jeg ikke at begynde Skolen for det Første. Aalborg, den 19de Febr. 1838. Gedde. Fuldblodshingsten Skjold, er igjen iaar opstaldet her og bedækker fra den 15de Marts mod en Betaling af 6 Sp. for hver Hoppe. Den hvikongelige Direction for Stutterivæsenet har tilladt, at Dhrr., hvis Hopper ifjor ikke ere blevne drægtige ved Hingsten, kunne iaar faae de samme eller andre Hopper bedækkede uden Betaling. Anmeldelser derom bedes inden 1ste Marts tilsendte Undertegnede. Aastrup pr. Hjørring, den 18de Febr. 1838. Jürgensen.
Aalborg Stiftstidende, 1838-02-21
En lille veenlig Leilighed paa 3 Værelser med Kjökken og Tilbehör önskes tilleie. Billetter, mærkede R, bedes afleverede paa Bogtrykkeriet.
Aalborg Stiftstidende, 1838-02-21
At der ifølge kongelig Resolution af 2de Marts f. A. og det kongelige danske Cancellies Skrivelse af 23de Septbr. s. A. vil i 4 Aar, fra indeværende Aars Foraar at regne, til Forhandling af Kreaturer og landlige Fabrikata, blive afholdt et Marked den 26de April paa de Gunder Jensen, Søren Pedersen og Jesper Larsen tilhørende 3 Hedelodder vesten for Manstrup og norden for Agger sund, bliver herved bragt til offentlig Kundskab, med Tilføiende, at bemeldte Marked altsaa første Gang afholdes den 26de April d. A., samt at Markedspladsen Dagen forud vil blive paaviist af vedkommende Sognefoged. Hann-Herredernes Contoir paa Skjerpinggaard, den 17de Febr. 1838. C. W. Qvistgaard.
Aalborg Stiftstidende, 1838-02-21
Fastelavns=Mandag agter Undertegnede at afholde et Bal paa Dramatiken, hvortil herved indbydes. I. Chr. Dam.
Aalborg Stiftstidende, 1838-02-21
Condition for en Møllerkarl anvises til 1ste Mai fra Adressecontoiret.
Aalborg Stiftstidende, 1838-02-21
En Huusjomfru, som kan paatage sig Bestyrelsen af en liden Landhuusholdning, kan faae Condition til 1ste Mai eller 1ste November. De herpaa Reflecterende bedes at aflægge billet, mærket 1, paa Adressecontoiret. En rød Casimirs Tobakspung med Fyrstaal, Svamp og Steen er tabt, formodentlig paa nordre Side af Nibe Landevei, østen for Freilev Kirke. Finderen vilde behage at indlevere den paa Adressecontoiret imod en Douceur.
Aalborg Stiftstidende, 1838-02-21
En stor Deel Bøge=Hjulsælge, Axler og Kjeppestokkeere opsatte hos mig til Salg for meget billig Priis. Aalborg, den 21de Febr. 1838. Chr. Dochedahl.
Aalborg Stiftstidende, 1838-02-21
En stor udstoppet grønlandsk Jisbjørn forevises hos Kjøbmand Svendsen paa Nørregade, fra Kl. 8 Formiddag til Kl. 8 Aften. Betalingen er 8 s. for Voxne, Børn det Halve. Honnoratiores betale efter Behag.
Aalborg Stiftstidende, 1838-02-21
Hos Undertegnede modtages Bestillinger paa alle fremmede Bøger og Værker. Da jeg staaer i Forbindelse med en af de første Boghandlere i Hamborg, tør jeg love hurtig Expedition.
Aalborg Stiftstidende, 1838-02-21
Catalog over sidste Halvaars tyske Bøger faaes gratis Rottbøll Sadolin, Boghandler og Bogbinder.
Aalborg Stiftstidende, 1838-02-21
Af Undertegnede, som allernaadigst beskikkede Commissairer i Kjøbmand A. Griishauges Bo, istedetfor Dhrr. Procurator Thomsen og Kirkeværge Krogsgaard, afholdes Skiftesamling sidste Onsdag i denne og saa fremdeles hver Maaned, Formiddag Kl. 10, paa mit, Fayes, Contoir. Thisted, den 15de Febr. 1838. Faye, Rotwitt, Overkrigscommissair, Bye og Cand. juris og Herreds=Skriver. Advocat.
Aalborg Stiftstidende, 1838-02-21
Proclama. Creditorerne i Dødsboet efter Mads Mikkelsens Enke, Maren Larsdatter af Logstør, indkaldes herved med 12 Ugers Varsel til for undertegnede Skifteforvalter at anmelde og beviisliggjøre deres Fordringer. Herredscontoiret i Løgstør, den 15de Febr. 1838. Svanenskiold.
Aalborg Stiftstidende, 1838-02-21
Ved Proclama af Dags Dato, som vil blive tinglæst ved Hassing-Refs Herreders Ret og den kongelige Landsoverret i Viborg, ere Alle og Enhver, som have Noget at fordre i Stervboet efter afgangne Gaardmand Søren Nielsen Høy af Kjertrup By, Heltborg Sogn, Thisted Amt, med 12 Ugers Varsel indkaldte, til for undertegnede Skifteforvalter at anmelde og beviisliggjøre deres Fordringer. Hvilket herved bekjendtgjøres. J Hassing-Refs Herreders Contoir i Teglgaarden, den 14de Febr. 1838. Fischer.
Aalborg Stiftstidende, 1838-02-21
Gaarden Nr. 175 i Kattesunds=Gade, tilhørende Kjøbmand David Baggesens Stervbo, stilles til Bortsalg : ved 3 offentlige Auctioner, der saaledes afholdes: 1ste Auction Tirsdagen den 27de Februar, 2den Auction Tirsdagen den 6te Marts, 3die Auction Tirsdagen den 13de Marts, hver Gang om Formiddagen Kl. 10. De 2de første Aucden bortsælgende Gaard. Aalborg, den 15de Februar 1838. A. Mørch.
Aalborg Stiftstidende, 1838-02-21
Ifølge Begjæring af Proveprocurator Hansen af Frederikshavn, paa vedkommende Forligs= og Udlægshaver, Vegne, bliver den Enken Anne Marie Christens datter tilhørende Gaard, Østernyholm, i Hørby Sogn, Dronninglund Herred, med Jorder, af Hartkorn Ager og Eng 3 Tdr. 1 Skp. 2 Fdkr. 2 Alb. og Skovskyld i Alb., samt Avl og Afgrøde, stillet til 3 Auctioner, som af holdes:
Aalborg Stiftstidende, 1838-02-21
Torsdagen den 22de Marts d. A., 5te April, 19de f. M., hver Dags Formiddag Kl. 10. De 2 første Auctioner afholdes her paa Contoiret, der 3die og sidste paa selve Eiendommen. Bygningerne er brandassurerede for 420 Rbd. Sølv. Conditioner og Adkomstdocumenter ere forinden til Eftersyn hos Reqvirenten. Denne Bekjendtgjørelse tjener til Vedkommendes Efterretning, overeensstemmende med Placaten af 22de April 1817. Lysthavende indbydes. Dronninglund Herreds Contoir i Sæby, den 14de Febr. 1838. Heiberg.
Aalborg Stiftstidende, 1838-02-21
Det Kjøbmand Ulrik Torms Fallitbo tilhørende Sted Nr. 203 i Adelgaden bliver, efter Skifterettens Begjering, stillet til Bortsalg ved 3de Auctioner, der saaledes afholdes: 1ste Auction Torsdagen den 22de Marts, 2den Auction Torsdagen den 29de Marts og 3die Auction Løverdagen den 7de April, hver Gang om Formiddagen Kl. 10. De 2de første Auctioner afholdes paa Stadens Raadstue, men 3die Auction i Stedet selv, efter Conditioner, som forinden ere til Eftersyn paa Cancellieraad, Byfoged Wølfferdts Contoir. Hvilket herved bekjendtgjøres, tillige til Panthaveres Efterretning, overeensstemmende med Placaten af 22de April 1817. Aalborg, den 12te Februar 1838. A. Mørch.
Aalborg Stiftstidende, 1838-02-21
Den Kjøbmand David Baggesens Stervbo til hørende Gaard, Nr. 134 ved Vesteraa, stilles til Bortsalg ved 3de offentlige Auctioner, der saaledes afholdes: 1ste Auction Tirsdagen den 27de Februar, 2den Auction Tirsdagen den 6te Marts, 3die Auction Onsdagen den 14de Marts, hver Gang om Formiddagen Kl. 10. De 2de første Auctioner afholdes paa Stadens Raadstue og 3die Auction i Gaarden selv. Aalborg, den 15de Februar 1838. A. Mørch.
Aalborg Stiftstidende, 1838-02-21
Onsdagen den 28de Marts næstkommende, om Formiddagen Kl. 10, bliver paa Stadens Raadstue afholdt offentlig Auction over den Kjøbmand David Baggesens Stervbo tilhørende halve Part i Jagten, de 3 Søstre, beliggende i Nyhavn, efter Conditioner, som forinden ere til Eftersyn paa Cancellieraad, Byfoged Wølfferdts Contoir. Aalborg, den 12te Februar 1838. A. Mørch.
Aalborg Stiftstidende, 1838-02-21
J nogle Exemplarer af Avisen Nr. 28, der indeholdte en Notice og Ægt skaber, Døde og Fødte osv., er i dette Stykke ved en Trykfeil kommen til at staae, 1837, istedetfor, 18367.
Aalborg Stiftstidende, 1838-02-21
Kjøbenhavnsposten var ved Avisens Slutning ikke kommen
Aalborg Stiftstidende, 1838-02-22
Gudstieneste. Fastelavns=Søndag prædiker til Høimesse i Budolphi Kirke Hs. H. Hr. Stiftsprovst, Dr. Hald; i Frue Kirke Hs. H. Hr. Provst Hertel. - Til Aftensang i Budolphi Kirke Hr. Pastor Boesen, i Frue Kirke Hr. Pastor Fogh. - J NørreTranders Kirke Kl. 1 Hs. H. Hr. Provst Hertel. - J Sønder=Tranders Kirke Kl. 9 Hr. Pastor Fogh. - J Hospitalet Al. H. Hr. Pastor Boesen.
Aalborg Stiftstidende, 1838-02-22
Spanien. Der er i den senere Tid opstaaet lidt mere Røre paa Krigstheatret. Jnsurgenterne faae noget friere Spil, og fra Madrid beklager man sig bittert over Quirogas Uvirksomhed. Saaledes erfarer man, at Carlist-Anføreren Talle da er rykket ud med 2000 Mand fra Chelva, for at forstærke Bassilio Garcia, der staaer i Qvinta de la Orden. En anden Bande paa 1500 Mand skal have forenet sig i Guadalaxara. En Telegraphdepesche af 3die havde meldt, at General Leon, som den 28de Jan. var indtruffen i Pampelona, underveis havde overfaldet en carlistiske Bataillon med et meget heldigt Resultat. Ved en senere Telegraphdepesche af 5te fik man officiel Bekræftelse paa, at Resultatet havde været, at Broen og de tre Forter ved Belas=Quain vare tagne i Besiddelse og tilintetgjorte, hvorved 200 Mand gjordes til Fanger, 120 dræbtes og 400 saaredes. Af denne usædvanlige Virksomhed paa Krigstheatret synes at fremlyse, at Carlisterne have lagt en meget combineret Plan imod Madrid. Det var strax efter det nye Aars Begyndelse at de begyndte deres Operationer i forskjellige Rettninger. Ved at foretage Beleiringen af Balmacedahave de imidlertid begaaet et Misgreb, ved at fjerne sig formeget fra den forrige Krigsskueplads. Esparteero, som forhen indskrænkede sig til at gaae forsvarsviis tilværk, fik Leilighed til at optræde angrebsviis og skal efterhaanden have tilfægtet sig flere Fordeele. Efterat have undsat Balmacedaskal han have sløifet Fæstningsværkerne og ført alle Fortets Kanoner med sig. Det engelske Blad Coureren, vil med Vished vide, at det franske Cabinet virkelig vil oprette en ny Hjælpelegion paa 6000 Mand, og tilføier tillige, at den mart, formodentlig i London, vil blive holdt en Conferents af de 5 store Magters Ministre angaaende Spanien.
Aalborg Stiftstidende, 1838-02-22
Blandede Efterretninger. Ved et Cabinets=Rescript af 8de Dr. ere alle Medlemmerne af den hannoveranske Stænderforsamlings tvende Kamre blevne opfordrede til, i det Sildigste inden den 19de, at melde Stats- og Cabinetsministeren, Grev von Münster, der i Forsamlingen skal overtage Arvelandmarschallens Functioner, deres Ankomst til Hannover, for at han derved Medlemmer har indfundet sig, som er nødvendigt for at kunne aabne den almindelige Stænderforsamling. Tillige ere alle de valgte Deputerede opfordrede til, snarest muligt, at indsende deres Fuldmagter til Kongens Cabinet. Den bekjendte Dr. Christiani er i Harburg bleven valgt til Deputeret og skal have modtaget Valget.
Aalborg Stiftstidende, 1838-02-22
J Petersborg har den Commission, som af Keiseren var nedsat for at ordne de Gienstande, som reddedes fra Slots branden og som opbevaredes deels i Admiralitets=Bygningen, deels i Generalstabens Hotel og i Jnfanteriets Exerceerhuus, nu aflagt Rapport om sin Virksomhed. Den keiserlige Families private Effecter befinde sig nu igjen i de af Majestæterne, Storfyrsterne og Storfyrstinderne beboede Værelser. Alt Sølvtøi, med Jndbegreb af Hoffets Servicer, alle Bronce sager, Gardiner, Silke og andre kostbare Stoffer opbevares i Hofintendantens Magaziner; Porcellainsvaserne og alle de af Palladsets 80 Sale reddede Meubler ere bragte til det tauriske Pallads og der opstillede i samme Orden, som forhen i Vinterpalladset. Desuden bleve ogsaa alle Kostbarheder, Reliqvier, Billeder og Zirater reddede ud af Palladsets Capel; endvidere Tronen i St. Georgs Salen og Tronen i Keiserindens Tronsal, tilligemed alle massive Sølv=Lysekroner, Candelabre, samtlige Kronen tilhørende Jnsignier og Diamanter, saavelsom Keiserindens og Storfyrstindernes Juveler.